Атырауда бюджет қаржысын жымқырған директор мен есепші сотталды
DATE: 22:31, 02 Желтоқсан 2024 | GMT +5
TITLE: Атырауда бюджет қаржысын жымқырған директор мен есепші сотталды
URL: https://kaz.inform.kz/news/atirauda-byudzhet-karzhisin-zhimkirgan-direktor-men-esepsh-sottaldi-6e6bb5/
META: DATE: 22:31, 02 Желтоқсан 2024 | GMT +5
TOTAL WORDS: 250
AUTHOR(S):
TEXT: Жылыой аудандық сотының ақпаратына сүйенсек, кінәлілердің бірі Ж. -ға ҚР Қылмыстық кодексінің 189-бабының 3-бөлігінің 1, 2-тармағымен, ал Ш. -ға 189-бабының 3-бөлігінің 1, 2 тармақтары, 189-бабының 4-бөлігінің 2-тармағымен айып тағылған. Атырау облыстық жұмыспен қамтуды үйлестіру және әлеуметтік бағдарламалар басқармасының № 2 Арнаулы әлеуметтік қызметтер көрсету орталығының бас есепшісі және уақытша мекеме директоры міндетін атқарушы болғанына қарамастан 2021-2022 жылдары өзінің және таныстарының банктегі есепшоттарына 73 млн теңгеден астам қаржы аударған. Ал басқарма директоры Ж. 2022-2024 жылдары 6 млн теңгеден астам қаржыны өзінің және таныстарының банктегі есепшоттарына аудару арқылы иемденген. Осылайша олар аса ірі мөлшерде сеніп тапсырылған мүлікті иемденіп, талан-таражға салған, -деп хабарлады аудандық сот. -ны 3 жыл 6 ай мерзімге бас бостандығынан айыру жазасын тағайындауды сұрады. Жәбірленуші Ш. -ға 60 млн астам теңгеге талап қоюын қанағаттандырып, заң шеңберінде жаза тағайындауды ұсынды. Сотталушылар өз кінәларын мойындап отыр. Сот үкім шығарар алдында жазаны жеңілдететін мән-жай ретінде сотталушылардың кінәсін мойындағанын, бұрын сотталмағанын ескерді. Мәселен, Ш. залалды ішінара, ал, Ж. залалды толық көлемде өтеген. Ж-ның тергеуге жәрдемдескеніне және жалғызбасты ана екеніне назар аударылды. — Сотталушылар тағылған айыптар бойынша кінәлі деп танылды. -ға мемлекеттік қызметте және квазимемлекеттік ұйымдарда лауазымдарды атқару құқығынан өмір бойына, бас бостандығын 7 жыл мерзімге айыру жазасы тағайындалды. -ға ҚР Қылмыстық кодексінің 55-бабының 4-бөлігін қолданылып, мемлекеттік қызметте және квазимемлекеттік ұйымдарда лауазымдарды атқару құқығынан өмір бойына айыру, бас бостандығын 3 жыл 6 ай мерзімге шектеу жазасы берілді, -деп мәлім етті аудандық соттан. Сот үкімі заңды күшіне енген жоқ. Еске сала кетелік, бұған дейін Атырау мұнай өңдеу зауытының эксдиректорынан 2 млрд теңге залал өндірілгенін жазған болатынбыз
